Mieleišupis

Mieleišupis – kaimas Prienų rajono savivaldybėje, 6 km nuo Naujosios Ūtos, Naujosios Ūtos seniūnijos šiauriniame pakraštyje. Šiaurės vakarų pusėje – Tartupio Mačiuliškių kaimo sodybos, šiaurėje – Šilavoto seniūnijos Mieleiškampio kaimo laukai. Kaimo vakarinį pakraštį supa Palių miškas, viduryje stūkso pušelėmis ir eglynais apaugusios kalvelės. Pietų pusėje – Skuigės kaimas.

Etimologija 

Kaimo žmonių pasakojimu, kaimo pavadinimas kilo nuo upelio, tekėjusio per kaimą. Pastarasis susidaręs iš kalvelių šlaituose ištekančių šaltinių. Kaimo pavadinimas Mielaišupis buvo paplitęs vietos žmonių šnekamojoje kalboje ir oficialiuose raštuose. Dabar raštuose randama naujas pavadinimas – Mieleišupis.

Istorija 

Bulotų sodyboje XX a. 5-ajame dešimtmetyje veikė Mieleišupio pradinė mokykla.

Gyventojai

Žymūs žmonės 
 Jonas Bulota-Anbo – Lietuvos karo lakūnas, viršila, Geležinio Vilko rinktinės štabo adjutantas, Birutės rinktinės vadas, slapyvardžiui pasirinkęs žymaus aviakonstruktoriaus Gustaičio sukonstruoto lėktuvo „Anbo“ vardą. Žuvo prie Veiverių 1947 m. rugsėjo 24 d.
 Elvyra Paplauskaitė-Kalinkevičienė – Prienų ir Birštono krašto mokytoja šviesuolė.

Šaltiniai 

 Elvyros Paplauskaitės-Kalinkevičienės prisiminimai
 Žmonės ir darbai – Prienų ir Birštono krašto šviesuoliai, II dalis, 2013.
 V. Juodsnukis. „Suvalkijos partizanų takais“ I ir II d.

Prienų rajono savivaldybės gyvenvietės